<classify> Waziri wa Afya na Ustawi wa Jamii, Ummy Mwalimu anatarajiwa kuwa mgeni wa heshima kwenye mbio za kujifurahisha maarufu Mbezi Fun Run zilizopangwa kufanyika Desemba Mosi, jijini Dar es Salaam.Mbio hizo zimeandaliwa na umoja wa wakazi wa Mbezi Beach zikiwa na lengo la kufahamiana na kubadilishana mawazo na kusaidiana kwenye changamoto mbalimbali. Akizingumza jana jijini hapa,Muandaaji wa mbio hizo Omary Kimbau aliisema mbio hizo zitaanzia kilomita 21, kilomita 10 na kilomita tano ambazo zitashirikisha makundi mbalimbali ya watu watakaopenda kushiriki ikiwemo vikundi vya Jogging.Hizi ni mbio za kujifurahisha, na atakayependa kutembea pia ni sawa, na si kwa wakazi wa Mbezi tu, wilaya zote tano za mkoa wa Dar es Salaam wanakaribishwa kwani lengo ni kutuleta pamoja wana Dar es Salaam.alisema Kimbau na kuongeza, Kama mnavyojua siku hiyo ya Desemba Mosi itakuwa ni siku ya ukimwi duniani hivyo pia tumemualika Waziri Ummy awe mgeni rasmi na tutafanya naye mazoezi ya pamoja, na pia kutakuwa na zoezi la uchangiaji damu.Kuhusu mbio hizo, alisema watakaotembea kilomita 21, wataanzia Ramada hoteli, kupitia Whitesand, mbezi chini, Clouds, Cocacola, Mwenge na hadi Afrikana na kurudi Ramada.Kwa upande wake, Mwenyekiti wa bonaza hilo Loraa George Robelo alisema ni wakati sasa watanzania kufanya mazoezi ili kuepuka magonjwa yasiyoambukiza ikiwemo sukari na shinikizo la damu.Bonaza hili linajumuisha wana Dar es Salaam yoyote atakayependa kushiriki, lengo ni kujumuika pamoja na kufahamiana, pia kutakuwa na burudani nyingine nyingi ikiwemo mashindano ya kucheza muziki na michezo mbalimbali ya watoto,alisema Loraa.Naye msanii Christina Manongi Sinta alisema burudani katika bonaza hilo itatolewa na K- Mondo Sound na Up town Entertaiment.Aidha Sinta aliwataka wanaopenda kushiriki kuchangia Sh 25,000 na hivyo watapata tshirt na wale ambao watapenda kuwa na beji wataongeza Sh 10,000..  <topic>: kitaifa 